
 Hej Brevkasse,  

Mit navn er Rasmus, jeg er 16 år gammel. Og jeg har et dilemma med en pige som jeg har skrevet med i noget tid, men hun bor desværre i Lübeck (Tæt på Hamburg). Og jeg ved ikke helt hvordan jeg kan komme til at se hende, siden at en tur med det offentlige dertil tager 6 timer, og er ikke helt billigt.   

  

Og så ved jeg ikke om jeg skulle prøve at tage turen derned. hHad ville i gøre hvis i var mig?  

  

(Baggrund, vi mødtes tilfældigt i et Skype opkald, så jeg er sikker på at det ikke er en falsk person, har kendt hende i 3 uger. Men når man har næsten alt tilfælles, så tror jeg ikke det er et tilfælde.)  

  

Hilsen Rasmus :) 
Forelsket i en fra Tyskland
===========================



 Kære Rasmus.  
Hvis du godt kan lide hende, så kan du godt tage chancen og møde hende. Kunne i evt. ikke mødes på halvvejen?   
Jeg kan fortælle dig at min kæreste bor i Norge, og jeg bor i Danmark, og han kom for at besøge mig, og det er jeg så taknemmelig for.   
Så der er bestemt ikke noget galt i at være sammen med hende, så i kan lærer hinanden endnu bedre at kende. Jeg ønsker jer alt held og lykke!   
Kh. Majbrit  

Kære Rasmus


Jeg syntes
du skal vente lidt. 3 uger er ikke meget at have kendt hinanden. Jeg syntes du
skal snakke/skrive med hende noget mere, før i ses. Hvis i så også snakker
sammen om 6 uger (og snakker lige så godt sammen), så kan du prøve at aftale et
møde med hende. Men du skal være forberedt på det godt kan blive akavet. Når
man skal mødes første gang, er der utroligt mange mennesker der bliver genert
(også selv om man har snakket sammen over skype, mange gange før). Derfor
syntes jeg også det er vigtigt, du tager en voksen med. For du kan hurtigt stå
i en situation, hvor du ikke føler dig velkommen og at stå i tyskland helt
alene, er ikke sjovt. Derfor skal du have en voksen med, der kan tage ansvar
for dig.


Held og
lykke med kærligheden. Håber du kan bruge mit svar.


Kærlig
Hilsen Rikke

 